Kedves Pedagógusok!

Az elmúlt évekhez hasonlóan a Keszthelyi NépmesePontban **2021. február 20-án** ismét megrendezésre kerül a ***Regősök húrján vers és prózamondó verseny***, a ***Táltos világ Népmese és Népballada Előadói Találkozó***, valamint ***a Fehérlófia – Magyar Képmesék*** című rendezvények.

A kialakult helyzetre való tekintettel a NépmesePontok elődöntőket jelentő regionális találkozóit digitális formában tartjuk meg. A versenyekre a feltüntetett időpontokig (**Keszthely: február 10.**) e-mailben lehet jelentkezni a **videóra** **vett** előadás és a kitöltött nevezési lap mellékletként csatolásával, melyen konkrétan meg kell jelölni, hogy melyik NépmesePontban zajló elődöntőre jelentkezik a versenyző. Az előadást tartalmazó videót a jelentkezési lappal együtt is beküldhetik, vagy külön is, a megadott határidőig (február 10.).

A videó elnevezését az alábbi módon kérjük:

Jelentkező neve\_elődöntő helyszíne, pl: Kiss Béla\_Miskolc

A beérkezett felvételeket nem tesszük nyilvánossá, csak a szakmai zsűri felé továbbítjuk elbírálásra.

Jelentkezésüket várjuk!

Üdvözlettel:

a szervezők és a Keszthelyi NépmesePont